526 Chr. Luitken. 
Undersøgelsens Gang. Men det var paa den anden Side et 
Studium, som maatte have en høj Grad af Tiltrækning for en 
Aand, der følte sig Opgaven voxen; thi hån kunde vide, at i 
Tørvemoserne maatte der ligge en tro, om end ufuldstændig 
Beretning om Landets fysiske Historie fra den Tid af, da de 
begyndte at dannes, indtil deres Dannelse var afsluttet i det 
mindste, og denne Historie var det af stor videnskabelig Be- 
tydning at lære at kende, uagtet den selvfølgelig ikke kunde 
oplyse noget om Landets eller Jordens ældre Skabelseshistorie, 
førend vort Fædreland dukkede op af Havets Bølger. Under- 
søgelsen gav det Resultat, at vort Fødelands Skovvæxt flere 
Gange har skiftet Karakter; først var Landet dækket med Bævre- 
asp og derefter med Fyrreskove, senere med Egeskove af Vinter- 
egen, og tilsidst med Elleskov i det mindste paa og omkring 
Moserne; Ege- og Elleskovens Afløsning af Bøgeskov tilhører 
derimod en senere Periode, som i det hele og store er yngre 
end Tørvemosernes Dannelsestid.» Jeg fåar senere Lejlighed 
til at berøre, hvad Tørvemosen efter Steenstrups mangeaarige 
og senere Undersøgelser kan oplyse om det samtidige Dyrelivs 
Historie, men skal her kun bemærke, at Steenstrups udmærkede 
Arbejde ikke fik al den Betydning for Videnskaben i det store, 
som det burde have faaet, og som det vilde have faaet, hvis 
det havde været skrevet eller oversat paa et mere udbredt Sprog. 
Af Efterfølgere har det ikke fundet mange, bortset fra de seneste 
Tider, uagtet det fremdeles vil kunne tjene som Mønster for 
lignende Arbejder. Havde vi mange saadanne fra det hele 
Bælte af Jorden, hvor Tørvemoser findes, vilde vor Kundskab 
om det Tidsafsnit, hvorom det her drejer sig, være en anden, 
end den nu er. Men Erfaringen lærer da ogsaa, at disse Under- 
søgelser ingenlunde høre til de lette, og at kun faa besidde den 
fine Takt for Naturens Studium, den Skarpsindighed og alsidige 
Naturkundskab, som kan vejlede dem til at tyde den dunkle 
Skrift, hvormed «Tørvebogen» er skrevet. 
Paavirket af de stadige Klager over, at man forsømte at 
6 
